การวิจัยและพัฒนา

การพัฒนาระบบคุณภาพและมาตรฐานในการบริการ

ในภาวะที่ตลาดค้าปลีกมีการแข่งขันอย่างสูง บริษัทฯได้ให้ความสำคัญกับการพัฒนาระบบการทำงาน
ขั้นตอนการทำงานระหว่างหน่วยงาน เพื่อการทำงานที่รวดเร็ว ต้นทุนที่ต่ำลง
และยกระดับมาตรฐานการให้บริการ ซึ่งเป็นหัวใจในการเพิ่มความสามารถในการแข่งขัน
ทั้งในปัจจุบันและอนาคต โดยในส่วนของการพัฒนาองค์กรนั้น
บริษัทฯได้มีแผนการในการปรับการจัดองค์กรใหม่ รวมถึงปรับขั้นตอนการทำงาน ให้กระชับ รัดกุม
และลดความซับซ้อนโดยมีการวิเคราะห์อัตรากำลังคนที่จำเป็นต้องใช้ในแต่ละหน่วยงาน
เพื่อให้การทำงานในองค์กรเป็นไปอย่างมีประสิทธิภาพจนเป็นผลให้องค์กรสามารถปรับลดค่าใช้จ่ายในการบริหารได้ในที่สุด

-   นำระบบการตั้งเป้าหมายขององค์กรพร้อมแผนงานที่จะไปสู่ความสำเร็จตามเป้าหมายที่วางไว้
    หลังจากนั้นต้องมีการติดตามผลการดำเนินการทุกเดือน ทุกไตรมาสตามความเหมาะสม
    เพื่อปรับแผนการดำเนินการ

-   กำหนดผลการประเมินผลพนักงาน โดยมีการแบ่งเป็น 5 ระดับ ระดับที่ต่ำสุด
    จะมีการเร่งพัฒนา ความรู้ ความสามารถ ฝึกอบรมเสริมส่วนที่ยังขาด หรือบกพร่องอยู่
    ขณะเดียวกันก็จะตอบแทนกลุ่มที่ผลการประเมินอยู่ในระดับสูง เพื่อเป็นกำลังใจในการทำงาน

-   มีหน่วยงานบริการลูกค้า รับแก้ปัญหาให้ลูกค้าอย่างทันเวลา

สำหรับแผนการดำเนินงานด้านการพัฒนาองค์กรในปี 2547 นั้น
บริษัทฯให้ความสำคัญกับการพัฒนาบุคลากรในทุกระดับ
เพื่อเพิ่มความรู้ความสามารถในการทำงานของบุคลากรให้สูงขึ้น
และสร้างบรรยากาศที่ดีในการทำงาน สร้างวัฒนธรรมแห่งการเรียนรู้ วัฒนธรรมแห่งการร่วมมือ
ร่วมใจกันทำงาน ไม่แบ่งแยกฝ่ายหรือหน่วยงาน

การพัฒนางานวิจัยและสถิติ

จากการแข่งขันที่รุนแรงในตลาดค้าปลีกในเขตอำเภอหาดใหญ่ จังหวัดสงขลา และจังหวัดใกล้เคียง
บริษัทฯจึงได้วางเป้าหมายว่าต้องมีการปรับปรุงห้างฯใหม่ ทั้งตัวอาคารห้างฯ
สินค้าที่จำหน่ายในห้างฯ ภาพลักษณ์ของห้างฯ การบริการของพนักงาน
โดยในแต่ละด้านที่ปรับปรุงได้ใช้ข้อมูลจากการวิจัยมาประกอบกันในหลายๆ ด้าน
มีการรวบรวมข้อมูลขั้นปฐมภูมิ และข้อมูลทุติยภูมิมาใช้ในการวิเคราะห์
ตลอดจนใช้ผลวิเคราะห์จากการสังเกตุพฤติกรรมลูกค้าในการเลือกซื้อสินค้า
การได้รับสื่อประชาสัมพันธ์ ทัศนคติของลูกค้าและประชาชนทั่วไปที่มีต่อห้างฯ
ลักษณะและรูปแบบห้างฯที่ลูกค้าและประชาชนในพิ้นที่เป้าหมายต้องการ
ทั้งนี้เพื่อนำมาใช้ในการปรับปรุงห้าง และใช้กำหนดกลยุทธ์ในการแข่งขัน
บริษัทเน้นการศึกษาการแบ่งส่วนตลาด เพื่อตอบสนองให้ตรงความต้องการของลูกค้าแต่ละกลุ่ม เช่น
ศึกษายี่ห้อสินค้า แผนกหรือประเภทสินค้าที่ลูกค้าต้องการ
รวมถึงความต้องการของลูกค้าที่ต้องการให้ปรับปรุงแผนกหรือพื้นที่ของห้างฯ ในส่วนใดบ้าง

นอกจากนี้ หลังจากที่ได้มีการจัดงานรายการส่งเสริมการขาย หรือกิจกรรมต่างๆ
บริษัทฯจะมีการประเมินวัดผลในด้านต่างๆ เช่น ในด้านการตลาด
ในด้านการรับรู้ความพึงพอใจของลูกค้า ในด้านการเงิน
และในด้านของความคุ้มทุนในการจัดกิจกรรมต่างๆ เหล่านั้น
ทั้งนี้จะพิจารณาจากต้นทุนและผลประโยชน์ที่ได้ทุกด้าน ทั้งด้านตัวเงิน จำนวนลูกค้า ภาพลักษณ์
และความพอใจ ความสนุกสนาน การมีส่วนร่วมของลูกค้า รวมถึงด้านตอบแทนคืนให้แก่สังคม เป็นต้น
ซึ่งจำเป็นต้องมีข้อมูลจากหลายแหล่งประกอบในการประเมินผลดังกล่าว
ซึ่งงานวิจัยของบริษัทฯก็เป็นแหล่งข้อมูลสำคัญแหล่งหนึ่งด้วย

สำหรับแผนงานวิจัยในปี 2547 ได้กำหนดไว้ตามหัวข้อเรื่องที่จะสำรวจวิจัยดังนี้

1. สำรวจลักษณะโครงสร้างทางประชากรศาสตร์ของลูกค้าในห้างฯ ไดอาน่า

2. สำรวจช่องทางการสื่อสารสำหรับลูกค้าแต่ละระดับ แต่ละช่วงอายุ

3. สำรวจทัศนคติของประชาชน อ.หาดใหญ่ ต่อห้างฯ ไดอาน่า

4. สำรวจความพึงพอใจ ทัศนคติ คุณภาพชีวิตของพนักงาน

5. สำรวจความพึงพอใจของลูกค้าที่มีต่อห้างฯ ไดอาน่า ในด้านต่างๆ

6. สำรวจความพึงพอใจของผู้เช่าที่มีต่อห้างฯ ไดอาน่า ในด้านต่างๆ

7. สำรวจความพึงพอใจของซัพพลายเออร์ที่มีต่อห้างฯ ไดอาน่า ในด้านต่างๆ

8. ศึกษา Life Style ของประชากรในอำเภอหาดใหญ่ในแต่ละวัย

9. ประเมินความพึงพอใจการจัดรายการส่งเสริมการขาย การจัดงานและการจัดกิจกรรม

10. ศึกษาสินค้าและบริการที่ลูกค้าต้องการ

11. สำรวจภาพลักษณ์ของห้างฯ ไดอาน่าในมุมมองของลูกค้าว่าเป็นไปในทิศทางที่กำหนดไว้

หรือไม่

12. อื่นๆ